wickkiey/tamil-wikipedia-chunked huggingface dataset:
# மரியா சரப்போவா

## டென்னிஸ் வாழ்க்கை

### 2003: முதல் போட்டி தொடர் பட்டம்

2003 இல் ஷரபோவா ஒரு முழு பருவகாலத்தில் விளையாடினார் மற்றும் இந்த ஆண்டு இறுதிக்குள் சிறந்த 50 வீரர்களுக்குள் இடம் பிடிதார். அவர் ஆஸ்திரேலிய ஓப்பன் மற்றும் பிரெஞ்சு ஓப்பன் போட்டி தொடா்களில் அறிமுகமானர்.அறிமுக போட்டி தொடா் என்பதனால் இவரால் ஒரு போட்டியிலும் வெற்றி பெற முடியவில்லை.  
பின்னர் விம்பிள்டன் வைல்டு கார்டு சுற்றில் ஜெலீனா டொகிக் தோற்கடித்து நான்காவது சுற்று வரை முன்னேறினர்., நான்காவது சுற்றில் ஸ்வெட்லானா குல்னெட்சொவா விடம் 3 செட்களையும் இழந்தார்.  
செப்டம்பர் இறுதிக்குள் ஷரபோவா ஜப்பான் ஓப்பன் டென்னிஸ் சாம்பியன் போட்டியில் தனது முதலாவது டபிள்யூ டி ஏ பட்டத்தையும் கைப்பற்றிளார்.
# மரியா சரப்போவா

## டென்னிஸ் வாழ்க்கை

### 2004: விம்பிள்டன் வெற்றி

ஷரபோவா தனது 17 வது வயதில் டென்னிஸ் வாழ்க்கை முன்றவது பட்டமாக விம்பிள்டன் பட்டதினை வென்றார். இப் பேட்டி தொடரில் அரையிறுதியில் ஐ சூகியாமா யும் ஐந்தாம் சுற்றில் முன்னாள் சாம்பியன் லின்ட்சே டேவன்போர்ட் யும் இறுதி போட்டியில் செரீனா வில்லியம்ஸ் யும் தேற்கடித்து இப் பட்டத்தினை வென்றார்.ஷரபோவா ஒரு கிராண்ட் ஸ்லாம் ஒற்றையர் பட்டத்தை வென்ற இரண்டாவது ரஷியன் பெண் ஆவர். இதற்கு முன் 2004 ஆம் ஆண்டு அனஸ்தேசியா மிய்ஷ்கினா பிரெஞ்சு ஓப்பன் பட்டத்தினை வெற்றிருந்தார்.
# மரியா சரப்போவா

## டென்னிஸ் வாழ்க்கை

### 2005: உலக தரவரிசையில் முதல் இடம்

ஷரபோவா இந்த ஆண்டின் தொடக்கத்தில் ஆஸ்திரேலிய ஓப்பன் தொடரில் விளையாடி அரை இறுதி வரை சென்றார்.(இது அவருடைய வாழ்க்கையில் இரண்டாவது கிராண்ட் ஸ்லாம் அரையிறுதியில் விளையாடினார்.) அரை இறுதி ஆட்டத்தில் செரீனா வில்லியம்ஸ் இடம் தோல்வியுற்று வெளியேறினார். பின் ஷரபோவா ஒன்றின் பின் ஒன்றாக தோராய் பான் பசிபிக் ஓப்பன் மற்றும் கத்தார் டோட்டல் ஒப்பன் போட்டி தொடர்களில் வெற்றி பெற்றார். இதன் மூலம் ஷரபோவா முதல் முறையாக உலக தரவரிசையில் மூன்றாம் இடத்திற்கு முன்னேறினார்.  
முதல் முறையாக இத்தாலிய ஓப்பன் தொடரில் களிமண் தரையில் விளையாடி அரை இறுதியில் பத்தி ஸ்சேனிடேர் தோல்வி அடைந்து வெளியேறினார். தொடா்ந்து இரண்டாவது ஆண்டாக பிரஞ்சு ஓப்பன் தொடரில் காலிறுதியில் ஹெனின் இடம் தோல்வி அடைந்தார். பின்னா் ஷரபோவா புல் தரை மைதானத்தில் தனது ஆதிக்கத்தினை செலுத்தி ஜெலீனா ஜனகோவிக் தோற்கடித்து வருடத்தின் மூன்றாலது பட்டமாக டீ எஃப் எஸ் கிளாசிக் பட்டத்தை வென்றார்.  
தனது பட்டத்தை பாதுகாக்கும் பொருட்டு நடப்பு சாம்பியன் பட்டத்துடன் விம்பிள்டன் தொடரில் களம் இறங்கினார். விம்பிள்டன் தொடரில் அரை இறுதி ஆட்டத்தில் செரீனா வில்லியம்ஸ் இடம் 6-7,1-6 என்ற செட் அடிப்படையில் தேற்று வெளியேற்னார்.அவர் புல் தரையில் 24 போட்டிகளில் தெடர் வெற்றியை பெற்றிருந்தார்.  
ஷரபோவா சில புள்ளி வித்தியாசத்தில் 2005 ஆகஸ்ட் 22 இல் முதல் முறையாக உலக தரவரிசை பட்டியலில் முதல் இடத்தை பிடித்தார். இதன் மூலம் உலக தரவரிசை பட்டியலில் முதல் இடத்தை பிடித்த முதல் உருசியா பெண் ஆனார். பின் அமெரிக்க ஓப்பன் தொடரில் விளையாடிய ஷரபோவா அரையிறுதி ஆட்டத்தில் கிம் க்லிஜ்ஸ்டர்ஸ் தோல்வி அடைந்தார். அத்துடன் அந்த பருவத்தின் ஒரு கிராண்ட் ஸ்லாம் பட்டத்தையும் இவரால் பெற முடியவில்லை.
# மரியா சரப்போவா

## டென்னிஸ் வாழ்க்கை

### 2006: அமெரிக்க ஓப்பன் சாம்பியன்

2006 ஆம் ஆண்டு தொடக்கத்தில் ஷரபோவா ஆஸ்திரேலிய ஓப்பன் தொடரில் அரையிறுதி ஆட்டத்தில் ஹெனின் இடம் 6-4, 1-6, 4-6 என்ற செட் வித்தியாசத்தில் தோற்றார். சில வாரங்கள் கழித்து துபாய் டென்னிஸ் சாம்பியன்ஷிப் போட்டி தொடரில் அரையிறுதி போட்டியில் மீண்டும் ஹெனின் இடம் தோல்வி அடைந்தார். இப் போட்டி தொடரில் உலக தரவரிசையில் முதல் இடத்தில் இருந்த மார்டினா ஹிங்கிஸ் மற்றும் மூன்றாம் நிலை விராங்கனை லின்ட்சே டேவன்போர்ட் யும் முந்தைய சுற்றுக்களில் தோற்கடித்தார் ஷரபோவா.  
இந்திய வெல்ஸ் போட்டி தொடரில் அரையிறுதி ஆட்டத்தில் ஹிங்கிஸ் யும் இறுதி ஆட்டத்தில் எலெனா தேமெண்டிவா யும் தோற்கடித்து வருடத்தின் முதல் பட்டத்தினை வென்றார். பிரஞ்சு ஓப்பன் திரும்பியா ஷரபோவா நான்காவது சுற்றில் டிநர சபினா விடம் தோல்வியுற்றார். விம்பிள்டன் தொடரில் விளையாடிய ஷரபோவா அரையிறுதியில் தோல்வியுற்று வெளியேறினார்.  
அகுரா கிளாசிக் போட்டி தொடரில் இறுதி போட்டியில் கிம் க்லிஜ்ஸ்டர்ஸ் தோற்கடித்து வருடத்தின் இரண்டாவது பட்டத்தினை வென்றார்.அமெரிக்க ஓப்பன் தொடரில் களம் இறங்கிய ஷரபோவா அரையிறுதி போட்டியில் மவுரெஸ்மோ தோற்கடித்து இறுதி போட்டிக்கு முன்னேறினார். இறுதி போட்டியில் ஜஸ்டின் ஹெனின் ஐ தோற்கடித்து இரண்டாவது கிராண்ட் ஸ்லாம் ஒற்றையர் பட்டத்தை வென்றார்.  
ஷரபோவா ஒன்றின் பின் ஒன்றாக சூரிச் ஓப்பன் மற்றும் ஜெனரலி லேடீஸ்(மகளிர்) லிஞ்ச் போட்டி தொடர்களில் வெற்றி பெற்றார். பின் டபிள்யூ டி ஏ தொடர் சாம்பியன்ஷிப் இல் விளையாடி அரையிறுதி ஆட்டத்தில் தோல்வி அடைந்து வெளியேறினார்.
# மரியா சரப்போவா

## டென்னிஸ் வாழ்க்கை

### 2007: உலக தர வரிசையில் சரிவு

ஆஸ்திரேலிய ஓப்பன் போட்டி தொடரில் விளையாடிய ஷரபோவா கால் இறுதி ஆட்டத்தில் அன்னா சாக்குவேதத்ஜ் யும் அரை இறுதி ஆட்டத்தில் கிம் க்லிஜ்ஸ்டர்ஸ் யும் தோற்கடித்து இறுதி ஆட்டத்திற்கு தகுதி பெற்றார். இறுதி ஆட்டத்தில் செரீனா வில்லியம்ஸ் ஐ எதிர் கொண்டு இவர் 1-6 2-6 என்ற செட் வித்தியாசத்தில் தோல்வியுற்றார். பின் இடம் பெற்ற சோனி எரிக்சன் ஓப்பன் தொடரிலும் மூன்றாம் சுற்றுடன் வெளியேறியார்.  
அதன் பின் இடம் பெற்ற இஸ்தான்புல் கோப்பை தொடரில் அரையிறுதியில் அரவனே ரெஜை விடம் தோல்வியுற்றார்., பிரஞ்சு ஓப்பன் தொடரிலும் அரையிறு ஆட்டத்துடன் வெளியேறினார். டீ எஃப் எஸ் கிளாசிக் போட்டி தொடரில் இறுதி போட்டி வரை முன்னேறிய ஷரபோவா இறுதி ஆட்டத்தில் ஜெலீனா ஜனகோவிக் இடம் தோல்வியடைந்தார்.  
அகுரா கிளாசிக் தொடரில் தனது திறமையை வெளிப்படுத்திய ஷரபோவா இறுதி ஆட்டத்தில் வெற்றி பெற்று பட்டத்தினை தனதாக்கிக்கொண்டார்.(2004 ஆம் ஆண்டு இடம் பெற்ற அமெரிக்க ஓப்பன் தொடரிலும் மூன்றாம் சுற்றுடன் வெளியேறினார்.) தொடர் தோல்விகளை தொடர்ந்து உலக தரவரிசையில் சிறந்த ஐந்து ஆட்டக்காரர்களுக்குள் இடம் பிடிக முடியவில்லை.இந்த நிலை 3 மணி 24 நிமிடம் வரை நீடித்தது. பின் சிறந்த ஐந்து ஆட்டக்காரர்களுக்குள் ஒருவரக இடம் பிடித்தார்.
# மரியா சரப்போவா

## டென்னிஸ் வாழ்க்கை

### 2008:ஆஸ்திரேலிய ஓப்பன் சாம்பியன் மற்றும் மீண்டும் தோள்பட்டையில் காயம்

ஆஸ்திரேலிய ஓப்பன் தொடரில் விளையாடிய ஷரபோவா இரண்டாம் சுற்றில் லின்ட்சே டேவன்போர்ட் யும் கால் இறுதி போட்டியில் ஹெனின் னையும் தோற்கடித்தார். இந்த போட்டியில் ஹெனின் ஐ தோற்கடித்ததன் மூலம் ஹெனின் இன் 32 தொடர் வெற்றியை முடிவுக்கு கொண்டுவந்தார். அவர் அரையிறுதியில் 6-3, 6-1 என்ற செட் வித்தியாசத்தில் ஜெலீனா ஜனகோவிக் ஐ தோற்கடித்து இறுதி போட்டிக்கு தகுதி பெற்றார். இறுதி போட்டியில் 7-5, 6-3 என்ற செட் வித்தியாசத்தில் அனா இவனோவிச் தோற்கடித்து தனது மூன்றாவது கிராண்ட் ஸ்லாம் பட்டத்தை வென்றார்.  
ஆஸ்திரேலிய ஓப்பன் தொடரிற்கு பின்னர் ஷரபோவா 18 போட்டிகளில் தொடர் வெற்றிகளை குவித்தார். இதில் டோட்டல் கத்தார் ஓப்பன் பட்டமும் உள்ளடங்கும். பசிபிக் லைஃப் ஓபன் அரையிறுதி ஆட்டத்தில் குல்னெட்சொவா விடம் தோற்றதனட மூலம் ஷரபோவாவின் தொடர் வெற்றி முடிவுக்கு வந்தது. ஏப்பிரலில் பௌஸ்ச்ச் & லோம்ப் சாம்பியன்ஷிப் இல் விளையாடிய ஷரபோவா மூன்றாவது சுற்றில் அனபெல் மேதினா கர்ரிஜீஸ் யை எதிர் கொண்டு 7-6, 5-7, 7-6 என்ற செட் அடிப்படையில் வெற்றி கெண்டார். இந்த போட்டி 3 மணித்தியாலம் 26 நிமிடங்கள் வரை இடம் பெற்றது. பின் ப்பமிலி ஸர்கல் கப் தொடரில் கால் இறுதி ஆட்டத்தில் செரீனா வில்லியம்ஸ் இடம் தோல்வியடைந்தார்.  
மே மாதம் ஹெனின் திடீர் ஓய்வு பிறகு ஷரபோவா மீண்டும் உலக தர வரிசையில் முதல் இடத்தை பிடித்தார்.. தர வரிசையில் முதல் இடத்துடன் பிரெஞ்சு ஓப்பன் தொடரில் களம் இறங்கிய ஷரபோவா நான்காவது சுற்றில் டிநர சபினா விடம் தோல்வியுற்று வெளியேறினார். இந்த தொடரில் பிரகாசிக்க தவறியதால் உலக தர வரிசையில் முதல் இடத்தை இழந்தார். அதனை தொடர்ந்து விம்பிள்டன் தொடரில் இரண்டாம் சுற்று போட்டியில் ஆலா கூதியவ்ட்செவா விடம் தோல்வியடைந்தார்.  
ஆகஸ்ட் இல் ரோஜர்ஸ் கப் தொடரில் தோள்பட்டையில் காயம் எற்பட்டதை தொடர்ந்து தொடரில் இருந்து விலகிக் கொண்டார். எம்.ஆர்.ஐ ஸ்கேன் பரிசோதனையில் தோள் சுற்றுப்பட்டை சுழலியில் பாதிப்பு ஏற்பட்டதாக தெரிவிக்கப்பட்டது. பின்னர் பெய்ஜிங் ஒலிம்பிக், அமெரிக்க ஓப்பன் மற்றம் டபிள்யு டி எ டூர் சாம்பியன் உட்பட அந்த பருவத்தின் மீதம் இருந்த அனைத்து போட்டிகளில் இருந்து விலகிக் கொள்வதாக அறிவித்தார். அதனால் உலக தர வரிசையில் ஒன்பதாவது இடத்திற்கு தள்ளப்பட்டார். அக்டோபர் மாதம் ஷரபோவா தோள்பட்டை சரிசெய்ய அறுவை சிகிச்சை செய்து கொண்டார்.
# மரியா சரப்போவா

## டென்னிஸ் வாழ்க்கை

### 2011:மீண்டும் உலக தரவரிசையில் முன்னேற்றம்

ஷரபோவா 2011 பருவத்தில் பயிற்சியாளராக மைக்கேல் ஜாய்ஸ் உடன் தாமஸ் ஹோக்ஸ்டேட் இணைந்து செயற்படுவார் என அறிவித்தார். டிசம்பர் 5 ம் திகதி ஷரபோவா வேரா ச்வோனரேவா க்கு எதிரான ஒரு கண்காட்சி போட்டியில் வெற்றி பெற்றார். அதிகாரப்பூர்வ ஆஸ்திரேலிய ஓப்பன் தொடரின் பயிற்சி போட்டியாக ஏ.எஸ்.வி கிளாசிக் தொடரில் களம் இறங்கி கால் இறுதி சுற்றில் கிரெட்டா அர்ன் இடம் தோல்வியடைந்தார். ஏ.எஸ்.வி கிளாசிக் தொடருக்கு பின்னர் பல வருடகாலமாக பயிற்சியாளராக கடமையாற்றிய ஜாய்ஸ் ஓய்வு எடுத்துக்கொள்ள தீர்மான்த்தார்.இவர் பயிற்சியாளராக கடமையாற்றிய சந்தர்ப்பத்தில் ஷரபோவா இரண்டு ராண்ட் ஸ்லாம் சாம்பியன் பட்டங்களை கைப்பற்றியுள்ளார்.  
வருடத்தின் முதல் கிராண்ட் ஸ்லாம் போட்டி தொடரான ஆஸ்திரேலிய ஓப்பன் தொடரில் விளையாடி நான்காம் சுற்றில் ஆண்ட்ரியா பெட்கோவிக் இடம் தோல்வியடைந்தார். ஷரபோவாவின் காதில் ஏற்பட்ட தொற்று காரணமாக துபாய் டென்னிஸ் சாம்பியன்ஷிப் மற்றும் கட்டார் லெடீஸ் ஓப்பன் தொடர்களில் இருந்து விலகிக் கொண்டார். ஷரபோவா மார்ச் மாதம் மீண்டும் சுற்றுப்பயணம் திரும்பினார். வி.என்.பி பரிபாஸ் ஓப்பன் தொடரில் நான்காம் சுற்றில் டிநர சபினா யும் கால் இறுதி சுற்றில் பெங் ஷூஐ யும் தோற்காடித்து அரையிறுதியை எட்டினார்.அரையிறுதி ஆட்டத்தில் கரோலின் வொஜ்னியக்கி யிடம் தோல்வியடைந்தார். பின் சோனி எரிக்சன் ஓப்பன் தொடரில் காலிறுதி போட்டியில் அலெக்ஸாண்ட்ரா துஹேரு வை எதிர் கொண்ட ஷரபோவா 3-6, 7-6, 7-6 என்ற செட் அடிப்படையில் வெற்றி கொண்டார்.இந்த போட்டி 3 மணித்தியாலம் 28 நிமிடங்கள் வரை நீடித்தது. அரையிறுதியில் ஆண்ட்ரியா பெட்கோவிக் ஐ தோற்கடித்து ஆஸ்திரேலிய ஓப்பன் தொடருக்கு பதிலடி கொடுத்த்தார்.இறுதி போட்டியில் விக்டோரியா அசரென்கா வை எதிர் கொண்ட ஷரபோவா 1-6, 4-6 என்ற செட் அடிப்படையில் தோல்வியடைந்தார். இதன் விளைவாக 2009 பிப்ரவரிக்கு பின் முதல் முறையாக உலக தர வரிசையில் முதல் 10 இடங்களுக்குள் திரும்பினார். பிரெஞ்சு ஓப்பனில் ஷரபோவா விளையாடும் போது உலகின் தரப்படுத்தலில் 7 வது இடத்தில் இருந்தார். அந்த தொடரின் அரையிறுதி போட்டியில் லி னா விடம் தோற்றார்.  
விம்பிள்டன் தொடரில் இறுதி போட்டியை எட்டிய ஷரபோவா 3-6, 4-6 என்ற செட் அடிப்படையில் பெட்ரா குவிடோவா விடம் தோல்வியடைந்தார். எனினும் கடந்த மூன்று ஆண்டுகளில் கிராண்ட் ஸ்லாம் தொடரில் முதல் இறுதி போட்டியை எட்டினார். பங்க் ஓப் வெஸ்ட் கிளாசிக் தொடரில் காலிறுதி போட்டியில் செரீனா வில்லியம்ஸ் டம் தோல்வியடைந்தார். ரோஜர்ஸ் கப் தொடரில் விளையாடிய ஷரபோவா கலீனா வோச்கொபோவா விடம் தோல்வியடைந்தார்.இதன் மூலம் ஷரபோவா 100 வது தோல்வியை சந்தித்தார்.  
வெஸ்டேர்ன் & சௌதேர்ன் ஓப்பன் தொடரின் இறுதி போட்டடியில் ஜெலீனா ஜனகோவிக் யை எதிர் கொண்டு 4-6, 7-6, 6-3 என்ற செட் வித்தியாசத்தில் போட்டியை தன்வசப்படுத்தி பட்டத்தினை வென்றார். இதன் காரணமாக உலக தரவரிசையில் நான்காம் இடத்திற்கு முன்னேறினார். அமெரிக்க ஓப்பனில் மூன்றாம் சுற்றில் 3-6, 6-3, 4-6 என்ற செட் அடிப்படையில் ப்லவியா பென்னேட்ட விடம் தோல்வியடைந்தார். தோராய் பான் பசிபிக் ஓப்பன் தொடரின் இறுதி போட்டியில் விளையாடும் போது கணுக்காலில் காயம் ஏற்பட்டதனால் போட்டியில் இருந்து விலகிக் கொண்டார். இதன் காரணமாக சீனா ஓப்பன் தொடரிலும் இவரால் விளையாட முடியவில்லை. 2007 ஆம் ஆண்டு பின் முதல் தடவையாக டபிள்யூடிஏ சாம்பியன்ஷிப்ஸில் விளையாட இஸ்தான்புல் சென்றார். அந்த தொடரில் விளையாடும் போது அவர் டோக்கியோவில் கஷ்டப்பட்ட கணுக்கால் காயம் காரணமாக தொடரில் இருந்து வெளியேறினார். வருட இறுதியில் உலகின் தரப்படுத்தலில் நான்காவது வது இடத்தில் இருந்தார் ஷரபோவா.
# மரியா சரப்போவா

## டென்னிஸ் வாழ்க்கை

### 2012:மீண்டும் உலக தரவரிசையில் முதலிடம் மற்றும் ஒலிம்பிக் வெள்ளி பதக்கம்

ஷரபோவா கணுக்கால் காயம் காரணமாக பிரிஸ்பேன் இண்டர்நேஷனலில் இருந்து விலகினார். அவர் உலக தரவரிசையில் நான்காவது இடத்தில் இருக்கும் போது பருவத்தின் தனது முதல் தொடராக ஆஸ்திரேலிய ஓப்பன் தொடரில் விளையாடினார். இந்த தொடரில் சிறப்பாக செயற்பட்ட ஷரபோவா இறுதி போட்டியில் 3-6, 0-6 என்ற செட் அடிப்படையில் விக்டோரியா அசரென்கா விடம் தோல்வியடைந்தார். எனினும் இதன் விளைவாக ஷரபோவா தரவரிசையில் மூன்றாம் இடத்திற்கு முன்னேறினார்.பின்னர் பாரிஸ் ஓப்பனில் விளையாடிய ஷரபோவா காலிறுதியில் கேர்பேர் இடம் தோல்வியடைந்தார்.எனினும் உலக தரவரிசையில் இரண்டாம் நிலைக்கு முன்னோறினார்.
டென்னிஸ் போட்டியில் வெற்றி பெற்றவர்கள். செரினா வில்லியம்ஸ் டம் இறுதி போட்டியில் தோல்வி அடைந்து வெள்ளி பதக்கம் எடுத்தார் ஷரபோவா.]]  
இந்தியன் வெல்ஸ் இல் களம் இறங்கி காலிறுதி ஆட்டத்தில் மரியா கீரிலேங்கோ விடம் மூன்று மணி நேரம் போராடி வெற்றி பெற்றார்.பின் அரையிறுதி ஆட்டத்தின் போது அனா இவனோவிச்சின் இடுப்பில் காயம் காரணமாக போட்டியில் இருந்து விலகினார் இதனால் இறுதி போட்டிக்கு முன்னேறினார் ஷரபோவா. இறுதி போட்டியில் விக்டோரியா அசரென்கா வை எதிர் கொண்ட ஷரபோவா 2-6, 3-6 என்ற செட் அடிப்படையில் தோல்வியடைந்தார்.அடுத்தபோட்டி தொடராக சோனி எரிக்சன் ஓப்பனில் விளையாடிய ஷரபோவா இறுதி போட்டியில் ரட்வான்ஸ்கா விடம் 7-5, 6-4 என்ற செட் அடிப்படையில் தோல்வியடைந்தார்.இது இந்த வருடத்தில் இறுதி போட்டிகளில் ஷரபோவா எட்டிய மூன்றவது தோல்வியாகும். உலக தரப்படுத்தலில் இரண்டாம் நிலை வீராக போர்ஸ் டென்னிஸ் கிராண்ட் பிரிக்ஸ் களம் இறங்கிய ஷரபோவா முதல் சுற்றில் பை மூலம் இரண்டாம் சுற்றுக்கு சென்றார்.அங்கு சிறப்பாக விளையாடிய ஷரபோவா இறுதி போட்டியில் விக்டோரியா அசரென்கா வை 1-6, 4-6 என்ற செட் கணக்கில் தோற்கடித்து வெற்றி பெற்றார்.பின்னர் முத்து மாட்ரிட் ஓப்பனில் காலிறுதி போட்டியில் செரீனா வில்லியம்ஸ் டம் தோல்வியடைந்தார்.  
இன்டெர்னஜிஒனாலி வி.என்.எல்(இத்தாலி ஓப்பன்) தொடரில் இறுதி போட்டியில் லி நா வை தோற்கடித்து தனது 26 வது பட்டத்தினை வென்றார் ஷரபோவா. பிரெஞ்சு ஓப்பன் தொடரில் சிறப்பாக செயற்பட்ட ஷரபோவா அரையிறுதி ஆட்டத்தில் பெட்ரா க்விடோவா தோற்கடித்து இறுதி போட்டிக்கு தகுதி பெற்றார்.இறுதி போட்டியில் சாரா இராணி யை தோற்கடித்து பிரெஞ்சு ஓப்பன் பட்டத்தினை தனதாக்கினார் ஷரபோவா. இதன் மூலம் உலக தரவரிசையில் முதல் இடத்தினை பிடித்தார். மேலும் 2012 ஒலிம்பிக் போட்டியில் ரஷ்யா வை பிரதிநிதித்துவப்படுத்தி விளையாடுவார் என ரஷியன் ஒலிம்பி கமிட்டி அறிவித்தது.  
விம்பிள்டன் தொடரில் விளையாடும் போது ஷரபோவா தொடர்ச்சியாக 15 வெற்றி பெற்றிருந்தார்.எனினும் நான்காம் சுற்றில் அடைந்த தோல்வியினால் தொடர் வெற்றி முடிவுக்கு வந்தது.இதன் விளைவாக தரப்படுத்தலில் முதல் இடத்தினை இழந்தார்.அந்த இடத்தினை விக்டோரியா அசரென்கா பிடித்துக்கெண்டார். முதல் முறையாக 2012 ஒலிம்பிக் விளையாட்டு போட்டியில் களம் இறங்கிய ஷரபோவா சிப்பாக செயற்பட்டு இறுதி போட்டியை எட்டினார்.எனினும் இறுதி போட்டியில் செரீனா வில்லியம்ஸ் தோல்வியுற்றார்.  
அமெரிக்க ஓப்பனில் காலிறுதியில் மரியோன் பர்டோலி யை தோற்கடித்து அரையிறுதி போட்டிக்கு தகுதி பெற்றார். அரையிறுதி ஆட்டத்தில் விக்டோரியா அசரென்கா விடம் தோல்வியடைந்தார். தோராய் பான் பசிபிக் ஓப்பன் தொடரில் காலிறுதி ஆட்டத்தில் சமந்த ஸ்டோசூர் இடம் தோல்வியடைந்தார். சீனா ஓப்பன் போட்டி தொடரின் இறுதி ஆட்டத்தில் விக்டோரியா அசரென்கா விடம் தோல்வியடைந்தார். ஆண்டு இறுதியில் சாம்பியன்ஷிப் தொடரில் களம் இறங்கி விளையாடி ஷரபோவா இறுதி போட்டியில் 13 வது முறையாக செரீனா வில்லியம்ஸ் இடம் தோல்வியடைந்தார்.
# மரியா சரப்போவா

## தொழில் புள்ளிவிபரம்

### கிராண்ட் ஸ்லாம் போட்டி

#### செயல்திறன் காலவரிசை

| போட்டிகள் | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | மதிப்பெண் % | வெ-தோ | வெ % |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 'ஆஸ்திரேலிய ஓப்பன் | 1 சு | 3 சு | அ.இ | அ.இ | இ | '''வெ | எ | 1 சு | 4 சு | இ | அ.இ | 4 சு | இ | 1 / 12 | 42-10 | 80.77% |
| 'பிரெஞ்சு ஓப்பன் | 1 சு | கா.இ | கா.இ | 4 சு | அ.இ | 4 சு | கா.இ | 3 சு | அ.இ | '''வெ | இ | '''வெ | 2 / 12 | 50–10 | 83.33% |  |
| 'விம்பிள்டன் | 4 சு | '''வெ | அ.இ | அ.இ | 4 சு | 2 சு | 2 சு | 4 சு | இ | 4 சு | 2 சு | 4 சு | 1 / 11 | 38–10 | 79.16% |  |
| 'அமெரிக்க ஓப்பன் | 2 சு | 3 சு | அ.இ | '''வெ | 3 சு | எ | 3 சு | 4 சு | 3 சு | அ.இ | எ | 4 சு | 1 / 9 | 29–8 | 78% |  |  
<small> *குறிப்பு:2003 ஆஸ்திரேலிய ஓப்பன் மற்றும் 2003 பிரஞ்சு ஓப்பன் ஷரபோவா முக்கிய டிராவில் உள்ளிடவும் பொருட்டு ஒவ்வொரு போட்டியில் மூன்று தகுதி சுற்று போட்டிகளில் வெற்றி பெற்றது.* </small>
# மரியா சரப்போவா

## தொழில் புள்ளிவிபரம்

### கிராண்ட் ஸ்லாம் போட்டி

#### இறுதி: 8 (4 வெற்றி, 4 இரண்டாம் நிலை)

| முடிவு | ஆண்டு | பெருவெற்றித் தொடர் | மேற்பரப்பு | எதிர் | புள்ளிகள் |
| --- | --- | --- | --- | --- | --- |
| வெற்றி | 2004 | விம்பிள்டன் | புல் | செரீனா வில்லியம்ஸ் | 6–1, 6–4 |
| வெற்றி | 2006 | அமெரிக்க ஓப்பன் | கடின | ஜஸ்டின் ஹெனின் | 6–4, 6–4 |
| இரண்டாம் இடம் | 2007 | ஆஸ்திரேலிய ஓப்பன் | கடின | செரீனா வில்லியம்ஸ் | 1–6, 2–6 |
| வெற்றி | 2008 | ஆஸ்திரேலிய ஓப்பன் | கடின | அனா இவனோவிச் | 7–5, 6–3 |
| இரண்டாம் இடம் | 2011 | விம்பிள்டன் | புல் | பெத்ரா கிவிதோவா | 3–6, 4–6 |
| இரண்டாம் இடம் | 2012 | ஆஸ்திரேலிய ஓப்பன் <small>(2)</small> | கடின தரை | விக்டோரியா அசரென்கா | 3–6, 0–6 |
| வெற்றி | 2012 | பிரெஞ்சு ஓப்பன் | மண் | ஸாரா எர்றணி | 6–3, 6–2 |
| வெற்றி | 2014 | பிரெஞ்சு ஓப்பன் | மண் | சைமானா ஏல்ப்பு | 6–4, 6–7<sup>(5–7)</sup>, 6–4 |
# மரியா சரப்போவா

## தொழில் புள்ளிவிபரம்

### ஆண்டு இறுதி சாம்பியன்ஷிப்

#### செயல்திறன் காலவரிசை

| போட்டிகள் | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | மதிப்பெண் % | வெ-தோ | வெ % |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **டபிள்யு டி எ** | த.பெ | த.பெ | த.பெ | **வெ** | அ.இ | அ.இ | இ | எ | த.பெ | த.பெ | இ.வி | இ | எ | 64.3 |  |  |  |
# மரியா சரப்போவா

## தொழில் புள்ளிவிபரம்

### ஆண்டு இறுதி சாம்பியன்ஷிப்

#### இறுதி: 3 (1 வெற்றி, 2 இரண்டாம் நிலை)

| முடிவு | ஆண்டு | வெற்றித் தொடர் | மேற்பரப்பு | எதிர் | புள்ளிகள் |  |
| --- | --- | --- | --- | --- | --- | --- |
| வெற்றி | 2004 | லாஸ் ஏஞ்சல்ஸ் | கடின (i) | செரீனா வில்லியம்ஸ் | 4–6, 6–2, 6–4 |  |
| இரண்டாம் இடம் | 2007 | மாட்ரிட் | கடின (i)) | ஜஸ்டின் ஹெனின் | 7–5, 5–7, 3–6 |  |
| இரண்டாம் இடம் | 2012 | இஸ்தான்புல் | கடின (i) | செரீனா வில்லியம்ஸ் | 4–6, 3–6 | } |
(i) = மூடிய
# மரியா சரப்போவா

## விருதுகள்

;2003
- மகளிர் டென்னிசு சங்கம் (டபிள்யு டி ஏ) ஆண்டின் புதுமுகம்
;2004
- டபிள்யூ டி ஏ ஆண்டின் சிறந்த வீரர்
- டபிள்யூ டி ஏ ஆண்டின் மேம்படுத்தப்பட்ட வீரர்
;2006
- வர்ல்பூல் ஆண்டின் 6 வது அறிவு வீரர்
;2010
- டபிள்யூ டி ஏ ரசிகர் பிடித்த ஒற்றையர் வீரர்
- பாதர்லேண்ட் மெரிட் அமைப்பின் தலைவர் பதக்கம் 2 வது வகுப்பு (ஏப்ரல் 28, 2012) -* தனது மனிதநேய நடவடிக்கைக்கான*
- பாதர்லேண்ட் மெரிட் அமைப்பின் தலைவர் பதக்கம் 1 வது வகுப்பு (ஆகஸ்ட் 13, 2012) - லண்டனில் 2012 XXX ஒலிம்பிக் போட்டியில் உடல் கலாச்சாரங்கள் மற்றும் விளையாட்டு மேம்பாடு (கிரேட் பிரிட்டன்) தனது சிறந்த பங்களிப்பிற்காக''
# கோமெல்

**கோமெல்** (*Gomel*, (ரஷ்ய மொழி: Гомель, கோமெல், பெலருஸ் நாட்டின் முக்கிய நகரங்களில் ஒன்றாகும். இது பெலரஸ் நாட்டின் தெற்கில் உக்ரைன் நாட்டின் எல்லைப்புறத்தில் அமைந்துள்ளது. கோமெல் மாகாணத்தின் தலைநகரம் மற்றும் நகராட்சி ஆகும். 139.77 சதுர கிலோ மீட்டர் பரப்பளவு கொண்ட இந்நகரத்தின் 2015-ஆம் ஆண்டின் மக்கள் தொகை கணக்கெடுப்பின்படி, கோமெல் நகரத்தின் மக்கள் தொகை 5,26,872 ஆகும்.
# கோமெல்

## வரலாறு

பெலாரஸ் என தற்போது அழைக்கப்படும் பகுதிகள் பெரும்பாலும் லித்துவேனியா, போலந்து, ரஷ்யப்பேரரசு போன்ற நாடுகளின் பகுதிகளாகவே வரலாற்றுக் காலங்களில் இருந்து வந்தன. இறுதியில் பெலாரஸ் 1922 இல் சோவியத் யூனியனின் ஒரு குடியரசாக (பெலாரஸ்ஸியன் சோவியத் சோசலிசக் குடியரசு) மாறியது. 27 ஆகஸ்ட் 1990 இல் தனது தன்னாட்சி உரிமையை அரசுசார்பாக அறிவித்தது. சோவியத் யூனியனின் உடைவைத் தொடர்ந்து 25 ஆகஸ்ட் 1991 பெலாரஸ் குடியரசு என்ற நாடாக தம் விடுதலையை (சுதந்திரப்) அறிவிப்பு செய்துகொண்டது. 1994 இல் இருந்து அலெக்சாண்டர் லுகாசென்கோ இந்நாட்டின் குடியரசுத் தலைவராக உள்ளார். பெலாரஸ் தற்போது அயல்நாடான ரஷ்யாவுடன் ரஷ்யா பெலாரஸ் யூனியன் (Union of Russia and Belarus)என்னும் திட்டம் தொடர்பாக பேச்சுவார்த்தை நடத்திவருகிறது. இத்திட்டத்தில் இரு நாடுகளின் பொருளாதாரங்களை இணைப்பதுடன் மற்றும் பல விடயங்களும் அடங்கும். இதன் அயல்நாடான உக்ரைனில் 1986 இல் நடந்த செர்ணோபில் விபத்தினால் ஏற்பட்ட அணுக்கசிவு விளைவுகளினால் தொடர்ந்தும் இந்நாடு பாதிப்படைந்துவருகிறது
# கோமெல்

## ருசியா-உக்ரைன் போர் நிறுத்தப் பேச்சு வார்த்தை

28 பிப்ரவரி 2022 அன்றுடன் ஐந்தாவது நாளாக ருசியா-உக்ரைன் போர் நடந்து கொண்டிருக்கும் வேளையில், போரை நிறுவத்துவதற்கு உருசியா மற்றும் உக்ரைன் நாட்டுப் பிரதிநிதிகள், கோமெல் நகரத்தில் 28 பிப்ரவரி 2022 அன்று கூடி பேச்சுவார்த்தை துவக்கியுள்ளனர்.
# புர்கானுத்தீன் ரப்பானி

**புர்ஹானுத்தீன் ரப்பானி** (*Burhanuddin Rabbani*, 1940 – செப்டம்பர் 20, 2011) ஆப்கானித்தான் நாட்டின் முன்னாள் அதிபராவார். 1980களில் சோவியத் ஒன்றியத்தின் கட்டுப்பாட்டில் ஆப்கானித்தான் இருந்தபோது சக்திவாய்ந்த முஜாஹிதீன் கட்சியின் தலைவராக விளங்கியவர். சோவியத் ஒன்றியம் வெளியேறியபின் சூன் 28, 1992 முதல் செப்டம்பர் 27, 1996 வரை ஆப்கான் ஜனாதிபதியாக பதவி வகித்தார். பின்னர் அவரிடமிருந்து தாலிபான்கள் ஆட்சியைக் கைப்பற்றினர்.  
தாலிபான்கள் ஆட்சியிலிருந்து அகற்றப்பட்ட பின்னர் நவம்பர் 13 2001 – திசம்பர் 22 2001 காலத்தில் இவர் மீண்டும் ஆப்கான் ஜனாதிபதியாக கடமையாற்றினார். ஆப்கான் ஜனாதிபதி ஹமித் கர்சாயினால் அவர் உயர் சமாதானப் பேரவையின் தலைவராக நியமிக்கப்பட்டார்.  
ஆப்கான் பிரச்சினையை அரசியல் ரீதியாக தீர்ப்பதில் நாட்டம் கொண்டிருந்த ரப்பானி, தாலிபான் அங்கத்தவர்களுக்கு வேலை வாய்ப்பு வழங்குதல், தாலிபான் தலைவர்களுக்கு வெளிநாட்டில் தஞ்சமளித்தல் போன்ற திட்டங்களையும் முன்வைத்திருந்தார்.  
செப்டம்பர் 20,2011 அன்று காபுலில் அமைந்துள்ள அவரது வீட்டிற்கு அமைதிப் பேச்சு பேச வந்தோரில் ஒருவரின் தற்கொலைத் தாக்குதலில் கொலையுண்டார்.
# 2011 பொங்கு தமிழ் (செனீவா)

**2011 பொங்கு தமிழ்** என்பது 2011 செப்டெம்பரில் செனீவாவில் ஐக்கிய நாடுகள் ஐரோப்பிய தலைமையகத்தின் முன்பு நடைபெற்ற பொங்கு தமிழ் நிகழ்வு ஆகும். இதில் ஐரோப்பாவில் இருந்து 5000 மேற்பட்ட மக்கள் கலந்து கொண்டார்கள். இதில் புகலிடத் தமிழர்களின் பிரகடனம் வெளியிடப்பட்டது.
# கூடங்குளம் அணு ஆலைக்கு எதிரான போராட்டம்

**கூடங்குள அணு ஆலைக்கு எதிரான போராட்டம்** என்பது 2011 செப்டம்பர் முதல் தமிழ்நாடு கூடன்குளம் மற்றும் அயல் ஊர்களின் மக்கள் அங்கு அணு ஆலை இயக்க வைப்பதற்கு எதிராக நடத்திவரும் எதிர்ப்புப் போராட்டங்கள் ஆகும். இந்தப் போராட்டங்களில் ஆயிரக்கணக்கான மக்கள் கலந்து கொண்டார்கள். இதை அணு சக்திக்கெதிரான மக்கள் இயக்கம் முன்னெடுத்து வருகின்றது. இப்போராட்டக் குழுவின் தலைவராக முனைவர் உதயகுமார் இருந்து வருகிறார். இந்தியாவின் வளர்ச்சியைத் தடுக்க அமெரிக்காவின் தன்னார்வ நிறுவனங்களின் நிதியுதவி பெற்று நடைபெறும் போராட்டங்களில் ஒன்றாகக் கூடங்குளம் போராட்டம் காங்கிரஸ் மற்றும் பிஜேபி ஆகிய இரு அரசின் ஆட்சிக்காலங்களிலும் குறிப்பிடப்படுகின்றது.
# கூடங்குளம் அணு ஆலைக்கு எதிரான போராட்டம்

## காரணங்கள்

அணு ஆலைக்கு எதிராக பல்வேறு காரணங்கள் முன்வைக்கப்படுகின்றன. அவையானவை:
- மக்கள் நெருங்கி வாழும் இடத்தில் அணு ஆலை இயக்குவது அந்தச் சுற்றாடலில் வாழும் மக்களுக்கு நோய் வாய்ப்புக்களை அதிகரிக்கும்.
- அணு ஆலை விபத்து ஏற்படும் பட்சத்தில் பெருமளவு மக்கள் பாதிக்கப்படுவார்கள். முழுத் தமிழகமும், வட இலங்கையும் இல்லாமல் போகும் வாய்ப்பு உள்ளது.
- உயர் தொழில்நுட்பம் வாய்த்த சப்பான், செர்மனி போன்ற நாடுகளே அணு ஆலைகளை கைவிடும் பொழுது, இந்தியா அதை முன்னெடுப்பது சரியான வழிமுறை அல்ல.
- கட்டுமானம் சீர்தரத்துக்கு ஏற்ற முறையில் இல்லை.
- சுற்றுச்சூழல் பாதிப்படையும்.
- கடற்கரைக்கு அருகில் இருப்பதால் சுனாமியால் தாக்கப்படலாம். தீவரவாதிகள் தாக்கலாம்.
# கூடங்குளம் அணு ஆலைக்கு எதிரான போராட்டம்

## போராட்டக் குழுவின் வாதங்கள்

- இது கூடங்குளம், இடிந்தகரை மக்களை மட்டும் பாதிக்கும் பிரச்சனை இல்லை. கன்னியாகுமரி மாவட்டம் தாண்டி கேரளத்துக் கொல்லம் வரை இதன் பாதிப்புகள் இருக்கும் என்பதால் கேரளத்து மக்களே கூடங்குளம் அணு உலை எதிர்ப்பு போராட்டத்தை ஆதரித்துப் போராடுகிறார்கள்.
- வெறும் 450 மெகாவாட் உற்பத்தி செய்யும் கல்பாக்கம் அணு உலையைச் சுற்றியுள்ள பகுதியிலேயே புற்றுநோய் உள்ளிட்ட பல பாதிப்புகள் உள்ளன. அப்படியானால் 2000 மெகாவாட் உற்பத்தி செய்யும் கூடங்குளம் அணுவுலை இயக்கப்பட்டால் அதிகமான கதிர்வீச்சு ஏற்படும்.
- இயங்கும் நிலையிலேயே இப்படி என்றால் விபத்து நேர்ந்து உலை வெடித்து சிதறினால் என்ன ஆகும்? ஹிரோசிமா, நாகாசாகி, மற்றும் செர்னோபில், ஃபுக்குஷிமா வரிசையில் கூடங்குளம் விபத்து ஏற்பட்டால் தமிழகமே சாம்பல் மேடாகும், பச்சைப் பசுஞ்சோலையான குமரி மாவட்டமும், அதன் நான்கு தினை வளங்கள் சார்ந்த வாழ்வாதாரங்களும் நிரந்தரமாக பட்டுப் போக வாய்ப்பிருக்கின்றது.
- விபத்து எதுவும் ஏற்படாமல் 40 ஆண்டுகள் ஓடி முடித்து விட்டாலும் எஞ்சியுள்ள அணுக்கழிவுகளை 40 ஆண்டுகள் கண்ணும் கருத்துமாக பெருத்த பொருட்செலவில் பாதுகாக்க வேண்டும். மட்கா கழிவுகளான நெகிழிகளே வேண்டாம் என்று சொல்லும் மக்கள் அணுக்கழிவுகளை எவ்வாறு ஏற்றுக் கொள்வார்கள்.
- இந்தியாவில் 97 சதவிகிதம் அணுவுலை தவிர்த்த மின்உற்பத்தி முறையிலேயே உருவாக்கப்படுகின்றது.
- மின்சார பற்றாக்குறையால் தமிழகம் இருக்கும் போது கடலுக்கடியில் மனிஇழை போட்டு இலங்கைக்கு மின்சாரம் வழங்கும் அவசியம் என்ன?
- 1974 ல் இந்தியா அணுகுண்டு சோதனை நடத்திய போது தாராப்பூர் அணு உலைக்கான எரிபொருள் தருவதை அமெரிக்கா நிறுத்தியது.மின்சாரம் தேவை என்று மக்களிடம் கூறி அணு ஆயுதத்திற்கான மூலப்பொருட்களை பெறுதல் என்பதே அணுவுலையின் உள்நோக்கம்.
- விபத்தே நடக்காது என்றால் அணு விபத்து இழப்பீடு சட்டம் எதற்காக? அணு விபத்து பாதுகாப்பு ஒத்திகை எதற்காக? அணு உலையை ஒட்டியக் கடல்பகுதியில் 500 மீட்டர் தூரத்திற்கு மீன்பிடிக்க கூடாது என்று சொல்வது ஏன்? உலக நாடுகள் அணுவுலைகளை மூடிவருவது ஏன்?
- இத்தாலி போன்ற நாடுகள் அணு உலைகள் வேண்டாம் என்று பொது வாக்கெடுப்பில் தீர்மானித்துள்ளன.
- செர்னோபில் அணு உலை விபத்திற்குப் பிறகு அடுத்த ஆண்டே கூடங்குளம் அணு உலைத்திட்டத்திற்கு கையெழுத்து இட்டது ரசியா. 1993ம் ஆண்டுக்கு பின் அமெரிக்கா அணு வுலைகள் எதுவும் அமைக்க வில்லை.
- ஜப்பான், ஃபுக்குசிமா அணு உலைகள் வெடித்து சிதறிய பின்னர் சுவிட்சர்லாந்து 2020க்குள்ளும், செர்மனி 2022க்குள்ளும் எல்லா அணுமின் நிலையங்களையும் மூடப்போவதாக அறிவித்துள்ளன.
- இந்திய அரசு போப்பால் இரசாயண ஆலை பாதுகாப்பானது என்று உத்தரவாதம் அளித்தப்பிறகும் போப்பால் பேரழிவு நடந்து 20 ஆயிரம் மக்கள் இறந்துள்ளனர்.
- செர்னோபில், ஃபுக்குசிமா அணுவுலைகளும் அமைக்கும் போதும் பாதுகாப்பானது என்று கூறப்பட்டது.
- 1988ம் ஆண்டு முதலே கூடங்குளம் பகுதியில் அணு வுலைக்கு எதிரான போராட்டங்கள் நடைபெற்று வருகின்றது.
- 1988 ல் மக்கள் எதிர்ப்பினால் தான் இந்திய பிரதமர் ராஜீவ் காந்தி அடிக்கல் நாட்டு விழாவிற்கு வரும் பயணத்தை ரத்து செய்தார். 1989ல் அணுவுலைக்கு எதிராக போராடியவர்களை துப்பாக்கி சூடு நடத்தி போராட்டத்தை மத்திய அரசு ஒடுக்கியது.
- இப்போதைய எழுச்சி ஃபுக்குசிமா அணுவுலை விபத்து ஏற்படுத்திய விழிப்புணர்வும், சோதனை ஓட்டத்தில் எழும்பிய புகையும், ஓசையும், விபத்து நேர பாதுகாப்பு ஒத்திகையும் காரணமாகும்.
- குறைந்த செலவில் அதிக மின்உற்பத்தி செய்ய வேறு வழிகள் இருந்தும் அதிக செலவில் ஆபத்துக்களை பொருட்படுத்தாமல் குறைந்த மின்சாரமே தயரிக்கும் அணுவுலைகளைத் தேர்வு செய்வதால் நாட்டுக்கு அதிக பொருளாதார இழப்பு ஏற்படுகின்றது.
# கூடங்குளம் அணு ஆலைக்கு எதிரான போராட்டம்

## அரசுத்தரப்பு வாதங்கள்

கூடங்குளம் அணுமின் நிலைய இயக்கத்தால் அச்சம் கொள்ளத் தேவையில்லை என தமிழக முதலமைச்சர் அறிக்கை வெளயிட்டுள்ளார். அதன்படி:
1. கூடங்குளம் அணு மின் நிலையம், நில நடுக்கம் ஏற்படக் கூடிய சாத்தியம் இல்லாத, இரண்டாம் நிலை மண்டலத்தில் தான் உள்ளது.
1. கூடங்குளம் அணு மின் நிலையத்தில், சிறந்த, மிகவும் பாதுகாப்பான அணு உலை குளிர்விப்பு முறை ஏற்படுத்தப்பட்டு உள்ளது. அதாவது, ஒரு வகையிலான குளிர்விப்பு முறையே போதும் என்ற போதிலும், நான்கு விதமான குளிர்விப்பு தொடர் முறைகள் ஏற்படுத்தப்பட்டுள்ளன.
1. கூடங்குளம் அணுமின் நிலையம் கடல் மட்டத்திலிருந்து 7.5 மீட்டர் உயரத்தில் உள்ளதால், சுனாமி போன்ற இயற்கைச் சீற்றங்கள் ஏற்பட்டாலும், அணுமின் நிலையத்திற்கு எந்தவித பாதிப்பும் ஏற்படாது. 2004 ஆம் ஆண்டு சுனாமி தாக்கிய போதும் கூடங்குளம் அணுமின் நிலையத்திற்கு எவ்வித பாதிப்பும் ஏற்படவில்லை.
1. அணு உலைகளை இயக்கத்திலிருந்து நிறுத்தும் போதும், உலைகளை குளிர்விக்கத் தேவையான ஒரு டீசல் மின்னாக்கிக்கு பதில் நான்கு டீசல் மின்னாக்கிகள் பொருத்தப்பட்டுள்ளன. இந்த டீசல் மின்னாக்கிகள், வெள்ளம் மற்றும் சுனாமி தாக்கத்திலிருந்து பாதுகாக்கும் வகையில் கடல் மட்டத்திலிருந்து 9 மீட்டர் உயரத்தில் பொருத்தப்பட்டுள்ளன.
# கூடங்குளம் அணு ஆலைக்கு எதிரான போராட்டம்

## விளைவுகள்

இந்தப் போராட்டங்களின் விளைவாக அணு ஆலை தொடங்கப்படுவது ஒத்திப் போடப்பட்டது. தமிழக முதலமைச்சர் ஜெயலலிதா முதலில் எடுத்த நிலைப்பாட்டை மாற்றி, பொது மக்களின் அக்கறைகளைக் கவனத்தில் எடுக்கும் படி நடுவண் அரசைக் கேட்டுக் கொண்டுள்ளார்.
# கூடங்குளம் அணு ஆலைக்கு எதிரான போராட்டம்

## அரசு விதிகளை மீறி ஆலை கட்டப்பட்டது

கூடங்குளம் அணு ஆலை கட்டப்பட்டபோது அரசு விதிகள் மீறப்பட்டன என்று போராட்டக் குழுவினர் சுட்டிக்காட்டுகின்றனர். அணு ஆலைக்கு மிக அருகில் கிட்டத்தட்ட 450 சுனாமி வீடுகள் உள்ளனவென்றும், கூடங்குளம், வைராவிகிணறு, இடிந்தகரை, பஞ்சல் ஆகிய ஊர்கள் அணு ஆலைக்கு 5 கி.மீ சுற்றளவுக்கு உள்ளேயே இருக்கின்றனவென்றும் அவர்கள் கூறுகின்றனர். மேலும், ஆலையிலிருந்து வெளியேறும் ஆபத்தான கதிர்வீச்சு கொண்ட அணுக் கழிவு ருசியாவுக்குக் கொண்டுபோகப்படுவதற்குப் பதிலாகக் கூடங்குளத்திலேயே கடலில் இடப்படும் என்னும் பேராபத்தும் உள்ளது.  
அணு ஆலையினால் ஏற்படக்கூடிய ஆபத்துகள் குறித்து மக்களிடையே விழிப்புணர்வு ஏற்பட்டுவருவதால் அவர்கள் தங்கள் கருத்துகளைப் பலவிதங்களில் வெளிப்படுத்தி வருகின்றனர்.  
அணுசக்தி கட்டுப்பாட்டு வாரியத்தின் முன்னாள் தலைவர் கோபாலகிருட்டிணன் ஜப்பானின் புகுசிமா அணுஉலைக்கு பாதிப்பு ஏற்பட்டதை கருத்தில் கொண்டு கூடங்குளம் அணுஉலையை ஆராய்ந்து இதன் பாதுகாப்புக்கு 17 பரிந்துரைகளை அணுசக்தி கட்டுப்பாட்டு வாரியம் அளித்தது என்றும் அவற்றை நிறைவேற்றாமல் கூடங்குளம் அணுஉலையை இயக்க அரசு முடிவெடுத்திருப்பது மக்களை ஏமாற்றுவதாகும் என்று குறிப்பிட்டுள்ளார் .
# கூடங்குளம் அணு ஆலைக்கு எதிரான போராட்டம்

## அப்துல் கலாமின் பத்து அம்சத் திட்டங்கள்

பிரச்சனையில் நடுநிலையான ஒரு தலையீடு வேண்டியிருந்ததால், கூடங்குளம் அணு ஆலையை 2011 ஆம் ஆண்டு பார்வையிட்ட அப்துல்கலாம், கூடங்குளத்தை பாதுகாப்பானது என்று குறிப்பிட்டு, மக்கள் முன்னேற்றத்திற்காக பல்வேறு திட்டங்களையும் வலியுறுத்தினார்.
- கூடங்குளத்தை திருநெல்வேலி மாவட்டத்தில் உள்ள மற்ற கிராமங்களுடனும், 650 கி.மீ தொலைவிற்குள் உள்ள திருநெல்வேலி, கன்னியாகுமரி, மதுரை ஆகிய நகரங்களுடனும் இணைப்பது.
- இளைஞர்களின் சுயதொழில் முன்னேற்றத்திற்கு உரிய கடனுதவி வழங்குவது. 10000 பேர்களுக்கு வேலை வாய்ப்பளிக்கும் நிறுவனங்களை முப்பதிலிருந்து அறுபது கி.மீ தொலைவிற்குள் அமைப்பது.
- கூடங்குளத்திலும் அருகாமையிலும் வாழும் மக்களுக்கு பசுமை வீடுகளையும், அடுக்கு வீடுகளையும் அமைத்துத் தருவது.
- மீனவர்களுக்கு வேண்டிய வசதிகளான பிடிக்கும் மீன்களை சேமித்து வைக்கும் குளிர்சாதன வசதிகளையும் மற்ற வசதிகளையும் ஏற்படுத்தித் தருவது.
- பேச்சிப்பாறை அணையில் இருந்து குடிநீருக்கும் விவசாயத்திற்குமான நீரைக் கொணர்வது. ஒரு நாளுக்கு ஒரு மில்லியன் லிட்டர் உப்பு நீரை நன்னீராக்கும் திட்டத்தினை ஆரம்பிப்பது.
- 500 படுக்கை வசதி கொண்ட மருத்துவமனை, அனைத்து கிராமங்களிலும் டெலி மெடிசின் வசதி கொண்ட மருத்துவமனைகள், நோய் கண்டறியும் கருவிகள் கொண்ட இரு நடமாடும் மருத்துவமனைகள் ஆகிய மருத்துவமனை வசதிகளை ஏற்படுத்தித்தருவது.
- ஐந்து சி.பி.எஸ்.இ பள்ளிகள் உள்ளிட்ட பத்து பள்ளிகளைத் தங்கிப்படிக்கும் வசதி கொண்டவையாகக் கட்டுவது.
- பேரழிவு மேலாண்மை மையத்தினையும், தொலைதொடர்பு வசதிகளையும் ஏற்படுத்தித் தருவது.
- தேர்வு செய்த இளைய சமுதாயத்தினருக்கு தகுந்த உயர்கல்வியை பயிற்சியுடன் அளித்து நிரந்தரப் பணியில் அமர்த்துவது.
- அப்பகுதி மக்களுடன் கலந்தாலோசித்து வேண்டிய மற்ற திட்டங்களைத் தீட்டுதல்
- மக்களின் அச்சத்தை நீக்குவதற்கு தேவையான சரியான தகவல்களை மக்களுக்குத் தருதல்.  
அப்துல் கலாம் போராட்டக் குழுவினர் தம்மை சந்திக்க விருப்பப்பட்டால் சந்திக்கலாம் என்று கூறியிருந்தும் அவரது கருத்துக்கள் போராட்டக்குழுவினரை ஈர்க்கவில்லை
# கூடங்குளம் அணு ஆலைக்கு எதிரான போராட்டம்

## நிபுணர் குழு ஆய்வு அறிக்கைகள்

தமிழில்
ஆங்கிலத்தில்
# கூடங்குளம் அணு ஆலைக்கு எதிரான போராட்டம்

## செப்டம்பர் 2012 முற்றுகைப் போராட்டம்

1988ம் ஆண்டு முதலே கூடங்குளம் பகுதியில் அணு உலைக்கு எதிரான போராட்டங்கள் நடைபெற்று வந்தது, உச்சகட்டமாக மின் உற்பத்திக்கு முதற்கட்டமான எரிபொருள் நிரப்பும் பணி அணு உலையில் துவங்கவிருக்கிறது என இந்திய அரசு அறிவித்ததன் விளைவாக செப்டம்பர் 10 2012 ல் ஆயிரக்கணக்கான போராட்டக்காரர்கள் அணு உலையை முற்றுகையிட்டனர். அணு உலை எதிப்பாளர்களை தடுக்கும் பொருட்டு காவல்துறையினர் தடியடி பிரயோகம் மற்றும் கண்ணீர் புகை குண்டு வீச்சு நடத்தியதில் பலர் காயமுற்றனர். தடியடியிலிருந்து தப்ப சிலர் கடலில் குதித்துள்ளார்கள் அப்போது சில காவல் துறையினருக்கும் காயம் ஏற்பட்டது.
# கூடங்குளம் அணு ஆலைக்கு எதிரான போராட்டம்

## செப்டம்பர் 2012 முற்றுகைப் போராட்டம்

### நீரில் நின்று போராட்டம்

வன்முறையை தொடர்ந்து போராட்டக் குழு ஒருங்கிணைப்பாளர் உதயகுமார் காவல்துறையிடம் அரசியல் தலைவர்கள் முன்னிலையில் வருவதாக இருந்ததை போராடு மக்கள் விரும்பாமல் உதயகுமாரை தூக்கிச் சென்று தலைமறைவாக வைத்தனர். போராட்டத்தை போராட்ட குழுவின் மற்றொரு தலைவரான மை.பா சேசுராஜ் நடத்தி வருகிறார். இதன் தொடர்ச்சியாக ஆயிரக்கணக்கான மக்கள் நீரில் நின்று போராடும் போராட்டத்தை தொடங்கினர். இந்திய கடலோர காவல்படையின் ரோந்து விமானம் 10 நிமிடத்திற்கு ஒருமுறை தாழ்வாக பறந்து போராடும் மக்களை கண்காணித்து வந்தது. விமானம் தாழ்வாக பறந்த சத்தம் ஏற்படுத்திய அதிர்ச்சியில் சகாயம் என்ற மீனவர் பாறையில் விழுந்து பலத்த காயமடைந்தார், பின்னர் மருத்துவமனையில் உயிரிழந்தார். இதனால் மீண்டும் கொந்தளிப்பான நிலை ஏற்பட்டுள்ளது.
# கூடங்குளம் அணு ஆலைக்கு எதிரான போராட்டம்

## அணு உலைக்கு ஏதிராக ஜப்பான்

புக்குசிமா அணு உலை விபத்து ஏற்படுத்திய பாதிப்பை தொடர்ந்து மக்கள் போராட்டத்தால் ஜப்பான் ஆட்சியாளர்கள் வரும் 2030ம் ஆண்டுக்குள் அனைத்து அணு மின் உற்பத்தியை நிறுத்துவது என்றும், 2040ம் ஆண்டுக்குள் அனைத்து அணு மின் நிலையங்களையும் மூடுவது என்றும் தீர்மானித்துள்ளது.
# கூடங்குளம் அணு ஆலைக்கு எதிரான போராட்டம்

## உச்சநீதி மன்றத்தில் மனு

எரிபொருள் நிரப்பும் செயலுக்குத் தடை விதிக்குமாறு உச்ச நீதிமன்றத்தில் பொதுநல மனு தாக்கல் செய்யப்பட்டது. உச்சநீதி மன்றம், இத்தடையை விதிக்க மறுப்புத் தெரிவித்து விட்டது என்றாலும் மக்களின் பாதுகாப்பே முதன்மையானது என்பதைக் கருத்தில் கொண்டு ஆபத்துகளின் சாத்தியங்கள் ஆய்வு செய்யப்படும் எனக் கூறியுள்ளது. *பூவுலகின் நண்பர்கள்* உள்ளிட்ட அணு உலை எதிர்ப்பாளர்கள் தொடர்ந்த இவ்வழக்கில் 2012ஆம் ஆண்டு திசம்பர் 6-ஆம் நாள் தீர்ப்பு ஒத்திவைக்கப்பட்டது. மே 6, 2013 அன்று வெளியிடப்பட்ட தீர்ப்பில் <blockquote>அணு உலை தொடர்பான பாதுகாப்பு குறித்து ஆராயவென அமைக்கப்பட்ட அனைத்து நிபுணர் குழுக்களும் அணு உலையின் பாதுகாப்பு குறித்து திருப்தி தெரிவித்திருப்பதாலும் உலை பாதுகாப்பாக செயல்படத் தேவையான அனைத்து நடவடிக்கைகளும் மேற்கொள்ளப்பட்டிருப்பதாகத் தெரிவிக்கப்பட்டிருப்பதையும் கருத்தில்கொண்டு அணு உலை செயல்படத் துவங்கலாம்</blockquote> எனக் கூறியுள்ளது. இந்தத் தீர்ப்பை நிராகரிப்பதாக போராட்டக்குழு ஒருங்கிணைப்பாளர் உதயகுமார் கூறியுள்ளார்.
# கூடங்குளம் அணு ஆலைக்கு எதிரான போராட்டம்

## போராட்டக் குழுத் தலைவர் நிலைப்பாடு

- திலகர் முதலான மூத்த சுதந்திரப் போராட்ட வீர்கள் முதற்கொண்டு, ஹோமி பாபா, விக்ரம் சாராபாய் போன்ற விஞ்ஞானிகளோடு தமிழக முதல்வர் , பத்திரிக்கைகள் என சராமாரியாக இந்தியர்கள் அனைவரும் சாதி, மத அடிப்படையில் பிரித்துப் பார்க்கப்பட்டார்கள். அவர்களது நிலைப்பாடுகளும் அந்த அடிப்படையிலேயே பார்க்கப்பட்டன.
- குழப்பமான பார்ப்பணுத்துவம் (Brahmanuclearism) என்ற புதிய சொல் போராட்டக்குழுவின் தலைவர் உதயகுமாரால் உருவாக்கப்பட்டது. இதில் உயர்மட்ட அணுமின் விஞ்ஞானிகள் அனைவரும் மற்றும் பலரும் இந்த சொல்லால் சுட்டப்பட்டனர். அப்துல் கலாமின் கருத்துகளை பொய்யானவை என்றும், அப்துல் கலாமும்,ஒய்.எஸ்.ராஜனும் இணைந்து எழுதிய "இந்தியா 2020" நூலை ’பார்பணுத்துவத்தின்’ புனித நூலாகவும் கூறப்பட்டது.
- திலகர்,சாவர்க்கர் சகோதரர்கள் முதலான பல்வேறு தீவிர சுதந்திரப் போராட்ட வீரர்களின் வரலாறுகள், 1918 ஆம் ஆண்டு ஏப்ரல் 15 ல் ஆங்கிலேய நீதிபதியான ரவுலட் குழுவின் அறிக்கையில் தேசத்துரோகிகள் என்று அவர்களைக் குற்றம் சாட்டும் போது அதற்காக ஆங்கிலேயர் ஆராய்ந்த சாதி மதங்கள் அடிப்படையில் பார்க்கப்பட்டு, இந்திய விடுதலைக்காகப் போராடிய அந்த வீரர்கள் சாதி மற்றும் மதத்திற்காகப் போராடியதாகக் குறிப்பிடப்பட்டனர்.
- அணுமின்நிலையத்திற்கு எதிரான போராட்டம் நாளடைவில் இந்து சமுதாயத்திற்கு எதிராக தனது இலக்கை மாற்றிக்கொண்டது. இப்போராட்டக்குழுவின் தலைவர் முனைவர் சுப.உதயக்குமார் வெளியிட்ட தனது நூலில் அட்டைப்பக்கம் ஏழை மீது அரசியல்வாதிகளோடு சைவ வைணவ மதச் சின்னங்கள் அணிந்தவர்கள் உச்சியில் அமர்ந்திருப்பது போல் அமைக்கப்பட்டது.
# நூற்று ஒன்றாவது அரசியல் சட்டத்திருத்தம்

**பொருள் சேவை வரி ** (Goods and Services Tax) அல்லது (**GST**) தற்போதைய மத்திய, மாநில மறைமுக வரிகளுக்கு மாற்றாக இந்தியா முழுமையும் ஏப்ரல் 2016 முதல் விதிக்கப்படத் திட்டமிடப்பட்டுள்ள ஒரு மதிப்புக் கூட்டு வரியாகும். இது இலங்கையில் உத்தியோகப் பூர்வமாக **பண்டங்கள், சேவைகள் வரி** (Goods and services Tax) எனப்பட்டது. இதற்குப் பகரமாக, தற்போதுள்ள வரி முறை 'பெறுமதி சேர் வரி'' (Value Added Tax) எனப்படுகிறது. இந்தியாவில் தயாராகும் அனைத்துப் பொருட்களுக்கும், வழங்கப்படும் அனைத்து சேவைகளுக்கும் இது பொருந்தும். உலகின் பிற நாடுகளில் வழங்கும் பொருள் சேவை வரிகளுக்கொப்ப இது வரிவிதிப்பைச் சீராக்கும்.  
இதனை இந்தியாவின் ஒன்றிய அரசும் மாநில அரசுகளும் கூட்டாகச் செயல்படுத்தும். இந்திய அரசியல் சட்டத்தின்படி, இவ்வகையில் ஒரே நேரத்தில் இரு அரசுகள் சரக்கு அல்லது சேவை மீது வரி விதிக்க வழி இல்லாததால், மார்ச் 22, 2011 அன்று 'பொருள் சேவை வரி மசோதா 2011' என்ற 115-ஆவது அரசியல் சட்டத்திருத்த மசோதா நாடாளுமன்றத்தில் தாக்கல் செய்யப்பட்டது. இதன்படி மாநிலங்களுக்கு இடையே கருத்து ஒற்றுமையை உருவாக்க, பீகாரின் நிதி அமைச்சர் சுசில்குமார் மோடி தலைமையில் மாநிலங்களின் நிதி அமைச்சர்களின் குழு ஒன்று உருவாக்கப்பட்டுள்ளது.  
மாநிலங்களின் முதன்மையான நிதி வருவாயாக அமைந்துள்ள விற்பனை வரி மற்றும் மதிப்புக்கூட்டு வரிக்கு மாற்றாக இந்த வரி அமைகிறது. இவ்வரி செயலாக்கத்தினால் மாநிலங்களுக்கு ஏற்படும் இழப்பை ஈடு செய்யுமாறு ஒன்றிய-மாநில அரசு நிதி பகிர்வு குறித்த உடன்பாடு எதுவும் இன்னமும் எட்டாத நிலையில் ஏப்ரல் 2016 முதல் செயலாக்கத்திற்கு வருமென அறிவிக்கப்பட்டுள்ளது.
# நூற்று ஒன்றாவது அரசியல் சட்டத்திருத்தம்

## வரலாறு

இந்தியாவில் பொருட்களுக்கான மறைமுகவரியாக ஒன்றிய அரசு கலால் வரி மற்றும் ஒன்றிய அரசு விற்பனை வரியையும் சேவைகளுக்குச் சேவை வரியையும் வசூலித்து வருகிறது. மாநில அரசுகள் விற்பனை வரியையும் சேவைகளுக்குக் கேளிக்கை வரி, உல்லாச வரி எனவும் வசூலித்து வருகின்றன. இவை விதிக்கப்படும் பொருட்களும் சேவைகளும் அவற்றிற்கான வரிவிகிதமும் ஒவ்வொரு மாநிலத்திற்கும் மாறுபடுகிறது. அண்மையில் பெரும்பாலான மாநிலங்கள் மதிப்புக் கூட்டு வரிக்கு மாறியபோதும் வணிகர்கள் இத்தகைய குறைபாடுகளை வெளிப்படுத்தி வந்தனர். பொருளியல் வல்லுனர்களின் பரிந்துரையின் அடிப்படையில் 2007-2008ஆம் ஆண்டு நிதிநிலை அறிக்கையின்போது அப்போதைய ஒன்றிய அரசு நிதி அமைச்சர் ப.சிதம்பரம் இத்தகைய வரி ஏப்ரல் 2010 முதல் அறிமுகப்படுத்தப்படும் என அறிவித்தார்.  
இதற்கான செயலாக்கத் திட்டத்தினை வரையறுக்க மே 10, 2007 அன்று கூட்டப்பட்ட மாநில நிதி அமைச்சர்களின் குழு, ஒன்றிய அரசு நிதி அமைச்சரின் ஆலோசகர், மாநில நிதி அமைச்சர்கள் குழுவின் செயலாளர், ஒன்றிய அரசு நிதி அமைச்சகத்தின் வருவாய்த்துறை கூட்டுச்செயலர், மாநில நிதி அமைச்சகங்களின் செயலர்கள் ஆகியோர் அடங்கிய 'கூட்டுச் செயற்குழு' வை ஏற்படுத்த பரிந்துரைத்தது. இந்தக் கூட்டுச் செயற்குழு தனது ஆய்வுகளுக்குப் பின்னரும் பிற வல்லுனர்களுடனும் வணிகச் சங்கங்களுடன் கலந்தாய்வுகளுக்குப் பின்னரும், தனது அறிக்கையை நவம்பர் 19, 2007 அன்று அமைச்சர் குழாமிற்கு அளித்தது.  
இந்த அறிக்கையை நிதி அமைச்சர்கள் குழாம் நவம்பர் 28, 2007-இல் கூடி விவாதித்தது. இந்த கலந்தாய்வு மற்றும் சில மாநிலங்களின் எழுத்து ஊடான கருத்துக்களின் அடிப்படையில் கூட்டு நிதி அமைச்சர்களின் குழு தனது அறிக்கையில் ஏப்ரல் 30, 2008-இல் ஒன்றிய அரசுக்குச் சில மாற்றங்களைப் பரிந்துரைத்து அனுப்பியது. ஒன்றிய அரசின் கருத்துக்கள் திசம்பர் 12, 2008-இல் பெறப்பட்டு கூட்டு நிதி அமைச்சர்கள் குழாம் இதனைத் திசம்பர் 16, 2008-இல் பரிசீலித்தது. மாநிலங்களின் முதன்மைச் செயலர்கள் இக்கருத்துகளை மேலும் ஆய்வு செய்வர் எனத் தீர்மானிக்கப்பட்டது. இந்தக் கருத்துரைகளின்படி சனவரி 21, 2009-இல் அனைவராலும் உடன்படக்கூடிய வரைவொன்று கொள்கையளவில் ஏற்றுக்கொள்ளப்பட்டது. தொடர்புடைய மாநில அரசு அதிகாரிகளும் ஒன்றிய அரசு அதிகாரிகளும் கலந்தாய்ந்து, இதனை நிர்வகிக்கும் அமைப்பு குறித்த பரிந்துரைகளை வழங்கினர்.  
அக்டோபர் 19, 2009 அன்று நிதி அமைச்சர் பிரணப் முகர்ஜி கூட்டு மாநில நிதியமைச்சர்கள் குழாமுடன் உரையாடினார். இதனைத் தொடர்ந்து மாநிலங்களுக்கான இழப்பீடு, வரி நிர்வாக கட்டமைப்பு போன்றவை குறித்த விவரமாக உரையாடப்பட்ட பரிந்துரைகள் அடங்கிய *முதல் விவாதத் தாளை* இந்த வரி குறித்து எழும் அடிக்கடி கேட்கப்படும் கேள்விகளுக்கான பதிலை அனுபந்தத்துடன், பொதுமக்களின் கருத்துகளுக்காகவும் தொழில், வணிக அமைப்புகளின் கருத்துக்களுக்காகவும் வெளியிட்டார்.
# நூற்று ஒன்றாவது அரசியல் சட்டத்திருத்தம்

## முதல் விவாதத் தாள்

பொதுமக்களின் பார்வைக்கு வைக்கப்பட்ட இந்தத் தாள் மூன்று பகுதிகளை அடக்கியது.  
முதல் பகுதியில் மதிப்புக்கூட்டு வரி அறிமுகப்படுத்தி, எங்கெல்லாம் இது மேம்படக்கூடியது என விவரிக்கப்பட்டுள்ளது. பொருள் சேவை வரி விதிப்பு இக்குறைபாடுகளை எங்ஙனம் நீக்கும் என்றும் கூறப்பட்டுள்ளது.  
இரண்டாம் பகுதியில் இந்த வரிவிதிப்பிற்குத் தயாராகும் செயல்முறைகள்குறித்து விவரிக்கப்பட்டுள்ளது. மூன்றாம் பகுதியில் பொருள் சேவை வரிக் கட்டமைப்புகுறித்த முழுமையான விவரங்கள் தரப்பட்டுள்ளன.
# நூற்று ஒன்றாவது அரசியல் சட்டத்திருத்தம்

## எந்த வரிகளுக்கான மாற்று ?

ஒன்றிய அரசு:
- சென்வாட் (CENVAT)
- சேவைவரி (service tax)
- சில உபகட்டணங்கள் (few surcharges)
மாநில அரசுகள்:
- மதிப்புக் கூட்டு வரி (VAT)
- மத்திய விற்பனை வரி (central sales tax)
- கேளிக்கை வரி (Entertainment Tax)
- சொகுசு வரி (luxury tax)
# கங்கை அமரன்

***கங்கை அமரன்*** (*Gangai Amaran*) தமிழ்த் திரைப்படங்களில் ஓர் இசையமைப்பாளராகவும், பாடலாசிரியராகவும், திரைக்கதை ஆசிரியராகவும், நடிகராகவும், திரைப்பட இயக்குநராகவும் பன்முகத் திறமை காட்டியவர். பல தொலைக்காட்சி இசைத் தொடர்களிலும் புகழ்பெற்றவர். புகழ்பெற்ற இசையமைப்பாளர் இளையராஜாவின் தம்பியும், நடிகர்கள் வெங்கட் பிரபு, பிரேம்ஜி அமரன் ஆகியோரின் தந்தையும் ஆவார். கங்கை அமரன் தணிக்கைக் குழு உறுப்பினராகவும், பா.ஜ.க. கட்சியின் ஆதரவாளராகவும் இருந்தார். 2017 ஏப்ரலில் ஆர்.கே.நகர் தொகுதி இடைத்தேர்தலில் பா.ஜ.க. சார்பில் வேட்பாளராக அறிவிக்கப்பட்டார். ஆனால் அந்த இடைத்தேர்தல் இரத்து செய்யப்பட்டது.
# கங்கை அமரன்

## இளவயது

கங்கை அமரன், இளையராஜா, "பாவலர்" வரதராஜன் ஆகியோர் இந்திய பொதுவுடைமைக் கட்சியின் மேடைகளில், கட்சியின் கொள்கை விளக்கப் பாடல்களையும், அன்றைய காங்கிரஸ் கட்சியின் ஆட்சி முறைகளை, பாடல்கள் மூலம் விமர்சித்தும், கலைநிகழ்ச்சிகள் நடத்தியும் வந்தனர்.
# கங்கை அமரன்

## தனிப்பட்ட வாழ்க்கை

கங்கை அமரன் தமிழ்நாடு, தேனி, பண்ணைப்புரத்தில், 1947 திசம்பர் 8 அன்று பிறந்தார். இவர் டேனியல் இராமசாமி, சின்னத்தாயி ஆகியோரின் இளைய மகனாவார். இவர் பிரபல இசையமைப்பாளர் இளையராஜாவின் தம்பி. வெங்கட் பிரபு, பிரேம்ஜி அமரன் ஆகியோரின் தந்தை ஆவார். கங்கை அமரனுக்கு இரண்டு அண்ணன்களான ஆர். டி. பாஸ்கர், பாவலர் வரதராஜன் ஆகிய இருவரும் நீண்ட காலத்திற்கு முன்பே இறந்தனர். இசையமைப்பாளர்கள் கார்த்திக் ராஜா, யுவன் சங்கர் ராஜா, பாடகி பவதாரிணி, ஆடை வடிவமைப்பாளர் வாசுகி பாஸ்கர் ஆகியோர் இவரது உறவினர்களாவர்.  
இவரது பெயரைப் பொறுத்தவரை, கங்கை அமரன் என்ற பெயர் குழந்தைப்பருவத்தில் படித்த அதே பெயர் ஒரு பத்திரிகையிலிருந்து எடுக்கப்பட்டது. அதே நேரத்தில் அமரன் அமர் சிங் என்ற புனைப்பெயரிலும் அறியப்பட்டார். இவர் ஒரு பாடலாசிரியராக இருக்க வேண்டும் என்று விரும்பினார். டூரிங் டாக்கீஸ் யூடியூப் சேனலில் சித்ரா இலட்சுமணனுடனான இவரது அண்மைய நேர்காணல், இவர் தனது வாழ்க்கை அனுபவங்களையும், இவரது தொழில் போராட்டத்தையும், தனது அண்ணன் இளையராஜாவுடனான தனிப்பட்ட வேறுபாடுகள் குறித்தும் பகிர்ந்து கொண்டார். அங்கு இவர் தனது வாழ்க்கையில் பல சர்ச்சைக்குரிய விடயங்களைப் பற்றி குறிப்பிட்டுள்ளார்.
# கங்கை அமரன்

## தொழில்

இவரது சகோதரர் இளையராஜாவோடு இணைந்து பங்காற்றினார். பின்னாளில் கங்கை அமரன் ஓர் இசையமைப்பாளராக தனது வாழ்க்கையைத் துவங்கினார். பாரதிராஜா, இளையராஜா கூட்டணியில் அமைந்த பதினாறு வயதினிலே திரைப்படத்தில் செந்தூரப் பூவே பாடலை இயற்றினார். அதைத் தொடர்ந்து தன்னுடைய அண்ணன் இளையராஜா இசையமைத்த பல திரைப்படங்களுக்கு பாடலாசிரியராகப் பணிபுரிந்துள்ளார். மேலும் எம். எஸ். விஸ்வநாதன், சங்கர் கணேஷ், எஸ். பி. பாலசுப்பிரமணியம், யுவன் சங்கர் ராஜா ஆகியோரின் இசையில் பாடல்களை இயற்றியுள்ளார்.
மௌன கீதங்கள், வாழ்வே மாயம் (1983) போன்ற பல சிறந்த திரைப்படங்களுக்கு இசையமைத்தார். இசையமைப்பதைத் தவிர, கோழி கூவுது (1982) திரைப்படத்தில் அமரன் இயக்குநராக அறிமுகமானார். மிகவும் வெற்றிகரமான கரகாட்டக்காரன் (1989) உட்பட பல திரைப்படங்களை இயக்கியுள்ளார். தெம்மாங்கு பாட்டுக்காரன் இவர் இயக்கிய கடைசி திரைப்படமாகும். அதே நேரத்தில் இவரது மகன் வெங்கட் பிரபு நடிகராக அறிமுகமாகவிருந்த பூஞ்சோலை திரைப்படம் வெளியிடப்படவில்லை. இப்போது இவர் கிளஸ்டர்ஸ் மீடியா கல்லூரியில் பணிபுரிகிறார்.
# கங்கை அமரன்

## திரைக்கதை ஆசிரியர்/இயக்குநர்

| 1982 | கோழி கூவுது | இளையராஜா | இயக்குநராக அரங்கேற்றம் |
| --- | --- | --- | --- |
| 1983 | கொக்கரக்கோ | இளையராஜா |  |
| 1984 | பொழுது விடிஞ்சாச்சு | இளையராஜா |  |
| தேவி ஸ்ரீதேவி | இளையராஜா |  |  |
| வெள்ளை புறா ஒன்று | இளையராஜா |  |  |
| 1987 | எங்க ஊரு பாட்டுக்காரன் | இளையராஜா |  |
| 1988 | சர்க்கரை பந்தல் | இளையராஜா |  |
| செண்பகமே செண்பகமே | இளையராஜா |  |  |
| கோயில் மணியோசை | கங்கை அமரன் |  |  |
| 1989 | கரகாட்டக்காரன் | இளையராஜா |  |
| அண்ணனுக்கு ஜே | இளையராஜா |  |  |
| 1990 | ஊரு விட்டு ஊரு வந்து | இளையராஜா |  |
| 1991 | கும்பக்கரை தங்கய்யா | இளையராஜா |  |
| 1992 | வில்லுப்பாட்டுக்காரன் | இளையராஜா |  |
| சின்னவர் | இளையராஜா |  |  |
| பொண்ணுக்கேத்த புருஷன் | இளையராஜா |  |  |
| 1993 | கோயில் காளை | இளையராஜா |  |
| 1994 | அத்த மக ரத்தினமே | கங்கை அமரன் |  |
| 1997 | தெம்மாங்கு பாட்டுக்காரன் | இளையராஜா | } |
# கங்கை அமரன்

## இசையமைத்த திரைப்படங்கள்

**-
! வரிசை எண்
! ஆண்டு
! திரைப்படம்
! இயக்குநர்
! குறிப்பு**  
| 1 | 1979 | ஒரு விடுகதை ஒரு தொடர்கதை | எம். ஏ. கஜா | முதல் படம் |
| --- | --- | --- | --- | --- |
| 1979 | சுவர் இல்லாத சித்திரங்கள் | கே. பாக்யராஜ் |  |  |
| 2 | 1980 | மலர்களே மலருங்கள் |  |  |
| 1980 | ராமாயி வயசுக்கு வந்துட்டா |  |  |  |
| 1980 | தரையில் பூத்த மலர் |  |  |  |
| 3 | 1981 | மௌன கீதங்கள் |  |  |
| 1981 | சங்கர்லால் | தன் அண்ணன் இளையராஜாவோடு இணைந்து இசையமைத்தது |  |  |
| 4 | 1982 | வாழ்வே மாயம் |  |  |
| 1982 | கனவுகள் கற்பனைகள் |  |  |  |
| 5 | 1983 | என் பிரியமே |  |  |
| 1983 | இமைகள் |  |  |  |
| 1983 | நாளெல்லாம் பௌர்ணமி |  |  |  |
| 1983 | நீதிபதி |  |  |  |
| 1983 | சட்டம் |  |  |  |
| 6 | 1984 | இரும்பு கைகள் |  |  |
| 1984 | குடும்பம் |  |  |  |
| 1984 | நிச்சயம் |  |  |  |
| 1984 | ஊமை ஜனங்கள் |  |  |  |
| 1984 | வம்ச விளக்கு |  |  |  |
| 1984 | நியாயம் கேட்கிறேன் |  |  |  |
| 7 | 1985 | புதிய சகாப்தம் |  |  |
| 1985 | ஆகாயத்தாமரை |  |  |  |
| 1985 | இளங்கன்று |  |  |  |
| 1985 | ஹலோ யார் பேசறது | இளையராஜாவோடு இணைந்து |  |  |
| 1985 | மண்ணுக்கேத்த பொண்ணு |  |  |  |
| 1985 | நாம் இருவர் |  |  |  |
| 1985 | சாவி |  |  |  |
| 8 | 1986 | கண்ணத் தொறக்கணும் சாமி | தன் அண்ணன் இளையராஜாவோடு இணைந்து இசையமைத்தது |  |
| 1986 | மறக்க மாட்டேன் |  |  |  |
| 1986 | தலையாட்டி பொம்மைகள் |  |  |  |
| 9 | 1987 | செல்லக்குட்டி |  |  |
| 1987 | ஏட்டிக்கி போட்டி |  |  |  |
| 1987 | ஊர்க்குருவி |  |  |  |
| 1987 | ஒன்று ௭ங்கள் ஜாதியே |  |  |  |
| 1987 | இது ஒரு தொடர்கதை |  |  |  |
| 10 | 1988 | என் தங்கச்சி படிச்சவ |  |  |
| 1988 | இரத்ததானம் |  |  |  |
| 1988 | தப்பு கணக்கு |  |  |  |
| 1988 | தம்பி தங்கக் கம்பி |  |  |  |
| 1988 | ஜீவா |  |  |  |
| 11 | 1989 | மூடு மந்திரம் |  |  |
| 1989 | முந்தானை சபதம் |  |  |  |
| 1989 | பிள்ளைக்காக |  |  |  |
| 1989 | புது மாப்பிள்ளை |  |  |  |
| 12 | 1990 | பச்சைக்கொடி |  |  |
| 13 | 1991 | அதிகாரி |  |  |
| 1991 | அண்ணன் காட்டிய வழி |  |  |  |
| 1991 | என் பொட்டுக்கு சொந்தக்காரன் |  |  |  |
| 1991 | நான் வளர்த்த பூவே |  |  |  |
| 1991 | ருத்ரா |  |  |  |
| 1991 | பொண்டாட்டி பொண்டாட்டிதான் |  |  |  |
| 14 | 1993 | அகத்தியன் |  |  |
| 15 | 1994 | அத்த மக ரத்தினமே |  |  |
| 16 | 2009 | ராகவன் |  |  |
| 17 | 2010 | புகைப்படம் |  |  |
| 18 | 1982 | பண்ணைப்புரத்துப் பாண்டவர்கள் | } |  |
# கங்கை அமரன்

## இவரது பாடலாசிரியர் பணி

### 1970களில்

- 1977 – *16 வயதினிலே* (முதல் திரைப்படம்)
- 1978 – *அவள் அப்படித்தான்*
- 1978 – *முள்ளும் மலரும்*
- 1979– *ரோசாப்பூ ரவிக்கைக்காரி*
- 1979– *மணிப்பூர் மாமியார்*
# கங்கை அமரன்

## இவரது பாடலாசிரியர் பணி

### 1980களில்

- 1980– *நிழல்கள்*
- 1980 – *ஜானி*
- 1980 – *மூடுபனி*
- 1980– *குரு*
- 1980– *நெஞ்சத்தை கிள்ளாதே*
- 1981– *கடல் மீன்கள்*
- 1981– *சங்கர்லால்*
- 1981– *அலைகள் ஓய்வதில்லை*
- 1982 – *பயணங்கள் முடிவதில்லை*
- 1982– *கோபுரங்கள் சாய்வதில்லை*
- 1982– *மெட்டி*
- 1982– *ஈரவிழிக் காவியங்கள்*
- 1983– *சட்டம்*
- 1983– *மண்வாசனை*
- 1983 – *இன்று போய் நாளை வா*
- 1983– *அந்த சில நாட்கள்*
- 1983 – *பகவதிபுரம் ரயில்வே கேட்*
- 1983 – *துடிக்கும் கரங்கள்*
- 1983– *ஆனந்த கும்மி*
- 1983 – *முந்தானை முடிச்சு*
- 1983– *இன்று நீ நாளை நான்*
- 1983– *சரணாலயம்*
- 1984 – *வைதேகி காத்திருந்தாள்*
- 1984– *நல்லவனுக்கு நல்லவன்*
- 1984– *அம்பிகை நேரில் வந்தாள்*
- 1984– *குழந்தை யேசு*
- 1985– *அந்த ஒரு நிமிடம்*
- 1985– *இளங்கன்று*
- 1985– *பகல் நிலவு*
- 1985– *மண்ணுக்கேத்த பொண்ணு*
- 1985– *வேஷம்*
- 1986– *நீதானா அந்தக்குயில்*
- 1986 – *மெல்ல திறந்தது கதவு*
- 1986– *விக்ரம்*
- 1986– *கடலோரக் கவிதைகள்*
- 1986– *மிஸ்டர் பாரத்*
- 1986– *கண்மணியே பேசு*
- 1986- *அம்மன் கோவில் கிழக்காலே*
- 1987– *காதல் பரிசு*
- 1987– *இல்லம்*
- 1987– *ஜல்லிக்கட்டு*
- 1987 – *தீர்த்தக் கரையினிலே*
- 1987– *ஊர்க்குருவி*
- 1988– *செண்பகமே செண்பகமே*
- 1988– *சூரசம்ஹாரம்*
- 1988– *என் பொம்முக்குட்டி அம்மாவுக்கு*
- 1988– *தர்மத்தின் தலைவன்*
- 1988- *தம்பி தங்கக் கம்பி*
- 1988– *எங்க ஊரு காவல்காரன்*
- 1989– *கரகாட்டக்காரன்*
- 1989– *சோலை குயில்*
- 1989– *வெற்றி விழா*
- 1989– *பிள்ளைக்காக*
- 1989– *பாண்டி நாட்டுத் தங்கம்*
- – *லட்சுமி*
# கங்கை அமரன்

## இவரது பாடலாசிரியர் பணி

### 1990களில்

- 1990 – *அதிசய பிறவி*
- 1990 – *மௌனம் சம்மதம்*
- 1990 – *ஊரு விட்டு ஊரு வந்து*
- 1990 – *தாலாட்டு பாடவா*
- 1990 – *புதுப்பாட்டு*
- 1990 – ''கவிதை பாடும் அலைகள்
- 1991 – *தம்பிக்கு ஒரு பாட்டு*
- 1991 - ''ஈரமான ரோஜாவே
- 1991 – *சின்னத் தம்பி*
- 1991 – *தர்மதுரை*
- 1992 – *தெய்வ வாக்கு*
- 1992 – *சின்னவர்*
- 1992 – *உன்னை வாழ்த்திப் பாடுகிறேன்*
- 1992 – *வில்லுப்பாட்டுக்காரன்*
- 1992 – *வண்ண வண்ண பூக்கள்*
- 1992 – *ஆவாரம்பூ*
# கங்கை அமரன்

## இவரது பாடலாசிரியர் பணி

### 2000த்தில்

- 2003– *உன்னைச் சரணடைந்தேன்*
- 2008 – *சரோஜா*
# கங்கை அமரன்

## இவரது பாடலாசிரியர் பணி

### 2010த்திற்கு பிறகு

- 2010– *கோவா*
- 2011– *மங்காத்தா*
- 2015– *மாசு*
# கங்கை அமரன்

## பின்னணிக்குரல்

- 1979- புதிய வார்ப்புகள் - கே. பாக்யராஜ்
# கங்கை அமரன்

## இவர் நடித்த திரைப்படங்கள்

- இதயம் (1991)
- உன்னிடத்தில் என்னை கொடுத்தேன் (1998)
- ஜோடி (1999)
- உள்ளம் கொள்ளை போகுதே (2001)
- ஆரியா சூரியா (2013)
# கங்கை அமரன்

## இவர் பாடிய பாடல்கள்

| 2016 | திருநாள் | அன்பால் அமைந்த உலகம் | ஸ்ரீ |  |
| --- | --- | --- | --- | --- |
| 2013 | பரதேசி | Senneer Thaana | ஜி. வி. பிரகாஷ்குமார் |  |
| 2006 | திமிரு | கொப்புரானே கொப்புரானே | யுவன் சங்கர் ராஜா |  |
| 1986 | விக்ரம் | ஏஞ்ஜோடி மஞ்சக்குருவி | எஸ். பி. பாலசுப்பிரமணியம், எஸ். பி. சைலஜா | இளையராஜா |
| 1984 | நீதானா அந்த குயில் | பூஜைக்கேத்த பூவிது | கே. எஸ். சித்ரா | இளையராஜா |
| 1984 | இங்கேயும் ஒரு கங்கை | தெக்குத்தெரு மச்சானே பக்கம்வர | பி. சுசீலா | இளையராஜா |
# மெல்வின் எ’பெக்கட்

**மெல்வின் எ பெக்கட்** (*Malwyn a'Beckett*, பிறப்பு: செப்டம்பர் 26 1834, இறப்பு: சூன் 25 1906), ஆத்திரேலியா அணியின் துடுப்பாட்டக்காரர். எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1851/52 ல், ஆத்திரேலியா முதல்தர துடுப்பாட்ட உறுப்பினராக முதல்தர துடுப்பாட்டப் போட்டியில் பங்கு கொண்டார்.
# மெல்வின் எ’பெக்கட்

## வெளி இணைப்பு

மெல்வின் எ பெக்கட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
# செசில் ஆஸ்டின்

**செசில் ஆஸ்டின்** (*Cecil Austen*, பிறப்பு: நவம்பர் 30 1918), ஆத்திரேலியா அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1945/46ஆண்டுகளில் ஆத்திரேலியா முதல்தர துடுப்பாட்ட உறுப்பினராக முதல்தர துடுப்பாட்டப் போட்டியில் பங்குகொண்டார்.
# செசில் ஆஸ்டின்

## வெளி இணைப்பு

செசில் ஆஸ்டின் - கிரிக்இன்ஃபோவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 22 2011.
# தமிழ்நாடு உள்ளாட்சித் தேர்தல், 2011

தமிழ்நாட்டில் ஊராட்சி, பேரூராட்சி, நகராட்சி மற்றும் மாநகராட்சி என நான்கு வகையான உள்ளாட்சி அமைப்புகளின் செயல்பாடுகளுக்கென அமைக்கப்பட்டுள்ள உள்ளாட்சி மன்றங்களுக்கான உறுப்பினர்கள் மற்றும் தலைவருக்கான **தமிழ்நாடு உள்ளாட்சி தேர்தல், 2011** (*Tamil Nadu Local Body Elections*) 2011 அக்டோபர் 17 மற்றும் 19 நாட்களில் நடத்தப்பட்டது. 2006 ஆம் ஆண்டில் நடைபெற்ற உள்ளாட்சித் தேர்தலில் தேர்வு செய்யப்பட்ட உள்ளாட்சி அமைப்புப் பிரதிநிதிகளின் பதவிக்காலம் அக்டோபர் 24, 2011 அன்று முடிவடைவதால் அந்தப் பதவிகளுக்கான தேர்தல்களை தமிழ்நாடு மாநிலத் தேர்தல் ஆணையம் நடத்தியது.